
KIVONAT

Szentendre Város Önkormányzat Képviselő-testületének

2026. július 29-i rendkívüli üléséről készült jegyzőkönyvéből

5.
Előterjesztés ingatlanok értékesítésre való kijelöléséről Kossuth Lajos utca 4. (hrsz 987), Petőfi Sándor utca 2. (hrsz 986) és Rákóczi Ferenc utca 23. (hrsz 2920), valamint az önkormányzat vagyonáról és az önkormányzati vagyon feletti tulajdonosi jogok gyakorlásáról szóló 9/2018. (III.26.) önkormányzati rendelet módosításáról

Előadó: Fülöp Zsolt polgármester
Szentendre Város Önkormányzat Képviselő-testületének

135/2026. (VII.29.) Kt. sz. határozata:

Szentendre Város Önkormányzat Képviselő-testülete úgy dönt, hogy 

1. a Szentendre Város Önkormányzat tulajdonában álló 2920 helyrajzi számú, természetben Szentendre, Rákóczi Ferenc utca 23. szám alatti lakóház és udvar megnevezésű ingatlant a forgalomképes vagyonkörbe helyezéssel a törzsvagyonba tartozó lakásállományból törli; 

2. az 1. pontban megjelölt ingatlan vonatkozásában elfogadja Bakonyváriné Ottmár Tímea ingatlan értékbecslő által készített értékbecslést, az ingatlant pályázat útján értékesíteni kívánja, az ingatlan pályázati kiírás szerinti vételárát bruttó 80 000 000 forint forgalmi értéken állapítja meg;

3. felkéri a Polgármestert az értékesítésre irányuló pályázati eljárás lebonyolítására, valamint az adásvételi szerződés megkötésére, melyben a Magyar Államot megillető, a Magyar Nemzeti Vagyonkezelő Zrt. által gyakorolt elővásárlási jogáról rendelkezni kell.

Felelős: Polgármester

Határidő: 2026. december 31.

A végrehajtásért közvetlenül felelős: Vagyongazdálkodási Iroda
 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Jogi Iroda – irattár

2. A Képviselő-testület tagjai

3. Vagyongazdálkodási Iroda, Vagyongazdálkodási ügyintéző - intézkedésre
4. Pénzügyi Iroda, Irodavezető - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2026. július 30.
Simor Györgyné
jegyzőkönyvvezető
PAGE  
2

